होली के मौके पर फैंस को अलग अंदाज में दी बधाई, वीडियो देख यूजर्स ने किए मजेदार कमेंट
Shahid Kapoor Latest Instagram Post Goes Viral वीडियो शेयर कर अपने चाहने वालों को होली की शुभकामनाएं दी है। इस वीडियो को फैंस खूब पसंद कर रहे हैं।
देशभर में साल 2023 की होली धूमधाम से मनाई जा रही है। इस खास मौके पर बॉलीवुड स्टार्स ने अपने फैंस को अलग-अलग अंदाज में सोशल मीडिया के जरिए बधाई दी है। इसी बीच बॉलीवुड एक्टर शाहिद कपूर ने भी सोशल मीडिया पर एक मजेदार वीडियो शेयर कर अपने चाहने वालों को होली की शुभकामनाएं दी है। इस वीडियो को फैंस खूब पसंद कर रहे हैं।
अलग स्टाइल में फैंस को किया विश
शाहिद कपूर के इस वीडियो में उनकी अपनी फिल्म कबीर सिंह का बाइक वाला सीन दिखाया है, जिसमें वह गुस्से में नजर आ रहे हैं। वीडियो को पोस्ट करते हुए लिखा, 'कुछ नहीं ब्रो, बस हैपी होली विश करने आ रहा था।' उन्होंने इस वीडियो को शेयर करते हुए कैप्शन में लिखा, 'होली मूड।'
वीडियो देख फैंस ने किए मजेदार कमेंट
इस वीडियो के सामने आते ही फैंस ने इस वीडियो पर मजेदार कमेंट करने शुरू कर दिए हैं। एक यूजर ने कमेंट करते हुए लिखा, सॉरी सर प्रीति ने तो शादी कर ली' तो दूसरे यूजर ने लिखा, 'अब किसी को मारने की जरूरत नहीं है उसने शादी कर ली है'। वहीं तीसरे यूजर ने मजेदार अंदाज में लिखा, 'कबीर भाई सिद्धार्थ ने टच किया प्रीति को।'
